IL selvitti: Syyslomalla seikkailumaailmaan! | Helsinki | Iltalehti.fi
Seikkailumaailmaan!15.10.2008 3:47 Helsinkiläislasten syyslomasuosikki on Huimala.
Huimala on seikkailuhalli, joka pitää sisällään muun muassa seikkailulabyrintin, monilajikentän ja sähköautoradan. (EERO LIESIMAA)
Mitä syyslomalla puuhastellaan? - Toivottavasti äiti vie nyt minut sinne Huimalaan, Siiri Nuora huokaa.Helsingin Vallilan ala-asteen 3A-luokkaa käyvä Siiri oli yksi luokan kolmesta oppilaasta, jotka nimesivät Iltalehden äänestyksessä Vantaalla sijaitsevan tiedekeskus Heurekan parhaaksi syyslomakohteeksi. Heti äänestyksen jälkeen Siiri kuitenkin muutti mielensä.- Siellä (Heurekassa) on käyty jo.- Huimala on paras paikka, koska siellä voi pelata futista, Siirin luokkakaveri latoo lisää perusteluja.Koko perheen valtavaksi seikkailuhalliksi mainostettu Huimala sai äänestyksessä yhdeksän ääntä. Toiseksi sijoittui Linnanmäen huvipuisto (viisi ääntä) ja kolmanneksi Siirin äänestämä Heureka.Äänestys toteutettiin yksi ihminen, yksi ääni -periaatteella. Vaikeinta lapsille olikin valita IL:n ennakkoon valitsemista kohteista vain yksi.- Äänestin henkisesti Huimalaa, eräs Linnanmäkeä äänestänyt eturivin tomera tyttö kiteytti valitsemisen vaikeuden.Kohteet valikoitiin pääkaupunkiseudulta tai sen läheisyydestä lasten asuinpaikan vuoksi. Lue lasten perustelut ja paikkojen esittelyt keskiviikon Iltalehdestä